ХэкIыпIэ къалъыхъуэ
Налшык къалэ администрацэм ЕгъэджэныгъэмкIэ и департаментым иригъэкIуэкIащ «стIол хъурей» мардэм тет зэIущIэ.
Ар теухуат наркотик зыщэхэм унэ зэтетхэм я блынхэр къагъэсэ- бэп зэрыхъуамрэ абыхэм уазэры-пэщIэтынумрэ. Апхуэдэ рекламэ жьгъейхэр лъыхъуэм къегъуэт. Псом нэхъ шынагъуэращи, а Iуэхум къыхашэри къыгъэсэбэп ныбжьыщIэхэри.
ЗэIущIэм хэтащ Урысейпсо ЦIыхубэ фронтым и щIыналъэ къудамэм и лэжьакIухэр, къалэ администрацэм физическэ щэнхабзэмкIэ, спортымрэ щIалэгъуалэ Iуэхухэм-кIэ и управленэм, КъБР-м егъэджэныгъэмкIэ и министерствэм,хабзэхъумэ IэнатIэхэм, республикэм и Жылагъуэ палатэм и ЩIалэгъуалэ советым я лIыкIуэхэр. ОНФ-м хэтхэр тепсэлъыхьащ тхыгъэ шынагъуэхэр зытет блын куэд къагъуэтурэ зэрагъэкъэбзам. Абыхэм ягъэбелджылащ наркотикхэр зыщэхэм я телефонхэр. Псом нэхъ шынагъуэр апхуэдэ тхыгъэхэр еджапIэ IэнатIэхэм пэгъунэгъу унэхэм нэхъыбэрэ узэрыщрихьэлIэрщ.
ЕгъэджэныгъэмкIэ департаментым класс щIыб лэжьыгъэхэмкIэ и къудамэр зи IэмыщIэ илъ Тхьэгъэпсо Светланэ къыхилъхьащ еджапIэхэм наркотикым пэщIэтынымкIэ плъырыпIэхэр къыщызэгъэпэщын хуейуэ. ЗэIущIэм хэтахэм унэ зэтетхэм щыпсэухэр къыхураджащ апхуэдэ дамыгъэхэм гу зэрылъатэу трагъэкIыну.
Шэрэдж Дисэ.
